humour: these are the types of humour - 9 तरह के हास्य होते हैं, आपको कौनसा पसंद है? | Navbharat Times
these are the types of humour
नवभारतटाइम्स.कॉम | Updated: Nov 24, 2017, 04:02PM IST
जापानी में कहावत है, हंसी में बिताया गया वक्त, देवताओं की सोहबत में बिताए वक्त के बराबर होता है। आप किसी युवा से पूछिए कि वो अपने दोस्त या जीवनसाथी में कौनसा गुण ज़रूर देखना चाहता है, ज़्यादातर का जवाब होगा, सेंस ऑफ ह्यूमर। यू-ट्यूब पर आज सबसे ज़्यादा कॉमेडी विडियोज़ देखे जा रहे हैं। एआईबी से लेकर टीवीएफ और बीबी के वाइन्स तक सबसे ज़्यादा लोकप्रिय चैनल भी कॉमेडी के ही हैं। हास्य आज के वक्त की सबसे बड़ी ज़रूरत बन गया है।
मगर बावजूद इसके हास्य बोध या सेंस ऑफ ह्यूमर में ऐसा क्या होता है कि एक चीज़ किसी वर्ग को तो बहुत पसंद आती है मगर दूसरे वर्ग को बिल्कुल नहीं। मसलन, कपिल शर्मा किसी ख़ास वर्ग तो बहुत अपील करता है। यही वजह है कि अपनी कॉमेडी के दम पर वो देश में किसी भी फिल्म स्टार जितने लोकप्रिय है। वहीं एक वर्ग ऐसा भी है जिन्हें उनकी कॉमेडी में हल्कापन नज़र आता है।
ये वो वर्ग है जो कॉमेडी नाइट्स विद कपिल देखने के बजाए यू ट्यूब पर स्टैंडअप कॉमेडियन्स के विडियो देखना ज़्यादा पसंद करता है। ऐसे में हमारे लिए ये जानना बहुत ज़रूरी होता है कि अगर सब अपने-अपने स्तर पर हंसाने की कोशिश कर रहे हैं तो फिर ऐसा क्यों है कि हर कोई हर किसी को अपील नहीं करता। इसका पहला और सीधा जवाब ये है कि ह्यूमर अपनी प्रकृति में कई तरह का होता है और उसी आधार पर वो अपना बाज़ार भी बनाता है। मोटे तौर पर ह्यूमर को 9 श्रेणियों में रखा गया है।
1- फिज़िकल ह्यूमर
फिज़िकल ह्यूमर वो होता है जिसमें कलाकार अपनी भाव भंगिमाओं के ज़रिए लोगों को हंसाने को कोशिश करते हैं। हिंदी फिल्मों में सालों तक ये काम जॉनी लीवर करते रहे हैं। सर्कस में यही काम जोकर भी करता है। राजकुमार संतोषी की चर्चित फिल्म अंदाज़-अंदाज़ अपना का क्लाइमेक्स फाइट सीन भी इसका एक और बेहतरीन उदाहरण हैं। जब सलमान खान और शक्ति कपूर एक दूसरे की तरफ ठुमके लगाकर उन्हें गिराने की कोशिश करते हैं।
2- अपना मज़ाक
कहा जाता है कि जो आदमी मज़ाक करना जानता है वो सबसे पहले खुद पर हंसता है। इसका सीधा कारण ये है कि मज़ाक विसंगतियों और विरोधाभासों पर किया जाता है। और कलाकार ईमानदार है, तो वो सबसे पहले अपने अंदर के विरोधाभासों या कमज़ोरियों को जानता है। अपना मज़ाक उड़ाकर लोगों को हंसाने का ये काम स्टैंडअप कॉमेडियन बखूबी करते हैं।
उसके पीछे उनकी सोच ये होती है कि जैसे ही आप अपना मज़ाक उड़ाते हैं, लोग आपके साथ हो जाते हैं। वो आपको जज करना बंद कर देते हैं। आज के दौर में मशहूर स्टैंडअप कॉमेडियन ज़ाकिर खान ये काम बखूबी करते हैं। जिसमें वो कभी अपनी लुक्स का मज़ाक बनाते हैं। कभी अपने मिडिल क्लास होने का। कभी अपनी कमज़ोर अंग्रेज़ी का।
3- हाज़िर जवाबी
इस तरह की कॉमेडी स्क्रिप्टिड नहीं होती। बातों में से बात निकालकर हम हास्य पैदा करते हैं। कपिल शर्मा इस बात के संभवत: सबसे बेहतरीन उदाहरण हैं। अपने शो के दौरान उनकी ज़्यादातर कॉमेडी बातों-बातों में निकली होती है। सभी तरह के ह्यूमर में Improvised Humour सबसे ज़्यादा मुश्किल और सम्मानित है। मुश्किल इसलिए क्योंकि आपको जो भी कहना है वो उसी वक्त की परिस्थिति पर कहना है। पहले से कोई तैयारी नहीं है। और सम्मानित इसलिए क्योंकि ऐसा हास्य बेहद सहज लगता है।
दर्शक या सामने वाला ये समझ पा रहा होता है कि आपने इसके लिए कोई तैयारी नहीं की। इस वजह से वो आपका प्रशंसक हो जाता है। जैसे- पूर्व प्रधानमंत्री अटल बिहारी वाजपेयी से हवाई यात्रा के दौरान एक अंग्रेज़ी पत्रकार ने सवाल पूछने से पहले माफी मांगते हुए कहा, सर, मुझे ख़राब हिंदी के लिए माफ कर दीजिएगा मुझे थोड़ी हिंदी आती है। वाजपेयी जी ने फौरन पलटकर कहा, आप मुझसे अंग्रेज़ी में सवाल कर सकते हैं, मुझे थोड़ी अंग्रेज़ी आती है!
4- वर्ड प्ले
वर्ड प्ले या शब्दों की बाज़ीगरी से किया गया हास्य अगर सही वक्त पर किया जाए, तो इससे आकर्षक कुछ नहीं। मगर बार-बार ऐसा करने पर ये अपनी सहजता खो देता है। फिर भी ये हास्य पैदा करने का ये लोकप्रिय तरीका रहा है। नीचे दिया गया फनलाइनर इसी श्रेणी में आता है। ये उस समय लिखा गया जब दिल्ली के मुख्यमंत्री अपनी इलाज करवाने बेंगलुरु गए थे।
क्या ये सिर्फ इत्तेफाक है कि केजरीवाल जी अपना इलाज करवाने भी ऐसे राज्य गए जिसका नाम 'कर नाटक' है।
&mdash; ख़बरबाज़ी (@khabarbaazi) 1426585470000
5- सामयिक या टॉपिकल
सोशल मीडिया ख़ासतौर पर ट्विटर पर होने वाला ज़्यादातर हंसी-मजाक टॉपिकल या सामयिक ही होता है। तमाम तरह के न्यूज़ स्टायर शोज़ भी इसी श्रेणी में आते हैं। जिसमें लेखक या कलाकार हाल-फिलहाल की घटनाओं में से विसंगति निकालकर उस पर कटाक्ष करता है।
#ManushiChhillar 😀😂😁 https://t.co/RrCTEXEuqt
&mdash; NBT Hindi News (@NavbharatTimes) 1511066855000
6- ऑबजर्वेशनल ह्यूमर
जैसाकि नाम से ही स्पष्ट है इस तरह का ह्यूमर वो होता है जो आपकी खुद की ऑब्ज़र्वेशन से निकला होता है। राजू श्रीवास्तव का मिडिल क्लास भारतीय शादियों पर बना ये विडियो इसका बेमिसाल उदाहरण है।
7- शारीरिक ह्यूमर
इस तरह ह्यूमर में आप किसी की शारीरिक बनावट, उसके रंग-रूप का मज़ाक बनाते हैं। मसलन कोई ज़रूरत से ज़्यादा छोटा है, तो उसकी कम हाइट का मज़ाक। किसी का पेट ज़्यादा निकला है, तो उसके मोटापे का मज़ाक। इस श्रेणी के ज़्यादातर जोक्स पॉलिटिक्ली इनकरेक्ट ह्यूमर की श्रेणी में आते हैं।
मसलन आप बंद कमरों में वॉट्सऐप पर तो ऐसे जोक शेयर करके मज़े ले सकते हें मगर यही बात अख़बार या टीवी पर करेंगे, तो समस्या हो जाएगी। नीचे दिए गए विडियो में कॉमेडियन यही बता रहा है कि हमारे देश में इतनी समस्याए हैं कि रंग रूप पर उड़ाए गए मज़ाक को कोई गंभीरता से नहीं लेता।
8- डार्क ह्यूमर
डॉर्क ह्यूमर उन परिस्थितियों में किया जाता है जब ऊपर से देखने पर हालात बहुत दुखद, दयनीय लग रहे हों। लेकिन ऐसी स्थिति में भी हंसी तलाश लेना डार्क ह्यूमर कहलाता है। इस तरह का हास्य बेहद चुनौतीपूर्ण होता है, क्योंकि ज़्यादातर लोग उस स्थिति पर हंसने के लिए तैयार नहीं होते और बहुत संभव है कि आखिर में मज़ाक करने वाले को ही नॉन सीरियस मान लिया जाए। फिर भी कार्टूनिस्ट, व्यंग्यकार, कॉमेडियन्स वक्त-वक्त पर ऐसा करते आए हैं। जाने भी दो यारों फिल्म में सतीश शाह की मौत का ये दृश्य हिंदी फिल्मों में डार्क ह्यूमर का बेहतरीन उदाहरण है।
9- पैरॉडी
इस तरह के ह्यूमर में हम असल ज़िंदगी की किसी चर्चित चीज़ को उठाकर उसे अपने शब्द देकर उस पर हास्य करते हैं। ज़्यादातर स्पूफ इसी श्रेणी में आते हैं।
इन 9 अलग-अलग तरह के ह्यूमर में हर किसी को अलग-अलग तरह का हास्य पसंद है। सोशल मीडिया का विस्तार होने और यू ट्यूब जैसे चैनल्स के माध्यम से आज हर किसी के पास ये विकल्प रहता है कि वो किसी भी वक्त अपनी पसंद की चीज़ देख पाए। हो सकता है किसी तरह का हास्य किसी एक वर्ग के लिए बहुत बुद्धिमत्तापूर्ण हो और दूसरे को वो बहुत रूखा लगे। एक चीज़ किसी को बहुत फनी लगे और दूसरे को उसमें हल्कापन नज़र आए। पसंद कुछ हो, राय कुछ भी मगर एक बात तय है कि आज हंसने-हंसानेवालों के पास विकल्प की कोई कमी नहीं है।
Web Title these are the types of humour
और जानें:ह्यूमर के प्रकार|व्यंग्य|types of humour|jokes|humour
सोशल स्यापा: भिखारी का आंखें खोल देने वाला वा...
सोशल स्यापा: लुटेरों से बचकर कैसे भागा कार ड्...
सोशल स्यापा: भयंकर हादसे में सही सलामत बची मह...
देखें, फेक बोले कौवा काटे का 36वां ऐपिसोड
देखें, फेक बोले कौवा काटे का 32वां ऐपिसोड
भारत देश की मजेदार खासियत
पप्पू ऐसे बनेगा करोड़पति
MeToo योजना का नाम
रावण दहन का इल्जाम
19 तरह के हास्य होते हैं, आपको कौनसा पसंद है?...
2व्यंग्य: गैर-विवादित फिल्म बनाने के टिप्स!...
3व्यंग्य: सम्मान की लड़ाई और लड़ाकों का कम्फ़र्ट ज़ोन...
4व्यंग्य: WhatsApp बधाई माफिया से बचाओ!...
5व्यंग्य: सेल्फी वाले भइया को खुला खत...
6व्यंग्य: एक आम आदमी की हवाई प्रेम कथा!...
7व्यंग्य: हिंदी भाषी होने के 'फायदे'!...
8व्यंग्य: इक मेरा रिज़ल्ट, इक तुम्हारा!...
9व्यंग्य: जब देशभक्ति को मिला ऐक्टिंग अवॉर्ड!...
10व्यंग्य: न्यूज चैनल्स और योगी के खर्राटें...